Die bont hond en ander uitdrukkings | Maroela Media
Die aap uit die mou laat, die kat aan die stert beethê, die bul by die horings pak … Diere kom gereeld voor in Afrikaanse uitdrukkings. Taaltoffie ondersoek ŉ paar uitdrukkings waar honde voorkom.
Uitdrukking: Iemand met twee gesigte 7 broodresepte met ’n verskil - Voelgoed
Tuis Resepte Bykosse 7 broodresepte met ’n verskil
7 broodresepte met ’n verskil
Elke brood is beslis nie dieselfde nie. Betower jou gesin met hierdie broodjies wat die monde laat water.
Tyd: 1 uur 20 minute + afkoeltyd
3 ekstragroot eiers, liggies geklits
Vir die suurlemoenbolaag
15-30 ml suurlemoensap
2 Voer ’n 23 cm-broodpan met bakpapier uit. Sif die meel, bakpoeier en sout saam.
3 Klits die jogurt, suiker, eiers, suurlemoenskil en vanieljegeursel saam. Vou die jogurtmengsel by die meelmengsel in en voeg die sonneblomolie by. Meng goed. Giet in die voorbereide pan en bak 50-60 minute tot ’n toetspen skoon uitkom.
4 <b>Vir die suurlemoenstroop:</b> Plaas al die bestanddele in ’n klein kastrolletjie en verhit stadig tot die suiker opgelos het. Hou eenkant.
5 Laat die brood ongeveer 10 minute lank in die pan afkoel voordat dit op ’n afkoelrak uitgekeer word. Giet die suurlemoenstroop oor die warm brood en laat staan tot dit heeltemal afgekoel het.
6 <b>Vir die suurlemoenbolaag:</b> Plaas die versiersuiker in ’n bak en voeg die suurlemoensap geleidelik by tot dit so dik soos heuning is. (Jy hoef nie al die suurlemoensap by te voeg nie.)
7 Skep die bolaag oor die brood en sit voor.
4 ryp piesangs, fyngemaak
1 Stel die oond op 180 °C. Room die botter en suiker tot lig en donsig. Klits die fyngemaakte piesangs by en meng goed.
2 Klits die eiers een vir een by. Sif die koekmeel, bakpoeier en sout oor en meng goed.
3 Los die koeksoda in die water op en voeg by die mengsel. Giet in ’n gesmeerde broodpan en bak vir 40 minute of tot ’n toetspen skoon uitkom.
1000 ml Nutty Wheat
310 ml gemengde sade (sonneblom, pampoen, sesam en papawer)
1 Stel die oond op 180 °C. Smeer ’n 35 cm x 12 cm broodpan.
2 Meng die karringmelk, melk, olie en koeksoda saam en hou 5 minute eenkant.
3 Meng die Nutty Wheat, hawermout, semels, suiker, sout en helfte van die sade saam in ’n bak en maak ’n holte in die middel. Giet die karringmelkmengsel in die holte en meng goed. Skep die beslag in die pan en maak die oppervlakte glad.
4 Strooi die res van die sade bo-oor en bak vir 1 uur of tot ’n toetspen skoon uitkom.
5 Keer uit op ’n afkoelrak en laat heeltemal afkoel voordat dit opgesny word.
Genoeg vir ’n 24 cm-broodjie
hand vol grasuie, gekap
410 g blik geroomde mielies
500 ml cheddarkaas, gerasper
1 Stel die oond op 190 °C. Smeer ’n koekpan met ’n 24 cm-deursnee.
2 Meng die meel, sout, suiker en grasuie saam in ’n groot mengbak. Maak ’n holte in die middel en voeg die mielies, helfte van die kaas, eiers, melk en botter by. Roer tot net gemeng. Moenie te veel meng nie. Giet die beslag in die pan en maak die oppervlakte glad.
3 Sprinkel die res van die kaas bo-oor en bak ongeveer 45 minute of tot ’n toetspen skoon uitkom.
4 Laat dit effens in die pan afkoel voor dit uitgekeer en gesny word.
Genoeg vir ’n 23 cm-brood
Tyd: 65 minute + rystyd
600 g broodmeel
10 g (1 sakkie) aktiewe droë gis
310 ml louwarm melk + ekstra
sonneblomolie om mee te smeer
1 Meng die meel, sout en gis saam in ’n groot mengbak. Maak ’n holte in die middel en voeg die melk, heuning en botter by en meng deeglik.
2 Keer die deeg op ’n meelbesmeerde oppervlak uit en knie tot glad en elasties, ongeveer 8 minute. Plaas in ’n gesmeerde bak, draai een maal om en smeer die bokant. Bedek en plaas eenkant op ’n warm plek. Laat rys tot die volume verdubbel het, ongeveer 1 uur.
3 Knie die deeg af en vorm in ’n brood. Plaas in ’n gesmeerde broodpan van 23 cm x 13 cm. Bedek met ’n klam doek en laat toe om weer te rys tot die volume verdubbel het, ongeveer 30 minute.
4 Bestryk die deeg met die res van die melk en bak 30-35 minute in ’n voorverhitte oond teen 180 °C of tot goudbruin en deurgaar.
5 Keer uit op ’n afkoelrak en laat afkoel voor dit gesny word.
6 Die brood kan met botter en tuisgemaakte konfyt of marmelade voorgesit word.
Tyd: 40 minute + rystyd
1,25 ml fyn neut
50 g koppie suiker
420 g broodmeel
40 g botter by kamertemperatuur
30 g versiersuiker
30 45 ml water
1 Meng die droë bestanddele, behalwe die korente, in ’n groot bak.
2 Voeg die melk, water en botter by, en klop met ’n elektriese menger vir 2 minute teen matige spoed.
3 Voeg die eier en die korente by die deeg en meng goed. Knie die deeg op ’n meelbestrooide oppervlak tot glad en elasties. Gebruik ekstra meel indien nodig.
4 Plaas die deeg in ’n liggies met olie gesmeerde bak en keer dit om om die ander kant ook te smeer. Bedek met kleefplastiek en hou eenkant om te rys.
5 Plaas die deeg op ’n meelbestrooide oppervlak en druk dit plat met die hand om lugborrels te verwyder. Plaas in ’n gesmeerde broodpan, bedek en laat weer rys, ongeveer 30 minute.
6 Meng die eiergeel en 15 ml melk, bestryk die bokant van die brood daarmee en bak in ’n voorverhitte oond by 180 °C tot goudbruin, ongeveer 25-30 minute. Haal uit oond en laat afkoel.
7 Versiering: Meng al die bestanddele en spuit in ’n kruis of kruis en dwars oor die brood.
Brooddeeg is by die meeste supermarkte te koop. Vra daarvoor by die bakkery-afdeling.
Keer ’n muffinpan om en smeer die buitekant van die holtes. Rol die brooddeeg uit tot ’n dikte van nie meer as 5 mm nie. Sny sirkels uit wat groot genoeg is om die bokant en sykante van die holtes te bedek. Plaas die deeg bo-op en buite om die holtes en prik met ’n tandestokkie. Bestryk met melk. Bak by 180 °C vir 25 minute of tot goudbruin. Verwyder die doppies versigtig en bak regop vir 10 minute sodat die binnekante kan hard word. Sit die sop in die broodbakkies voor.
Rol die brooddeeg dun uit, smeer met tamatiepasta en besprinkel met gerasperde cheddarkaas. Voeg ’n bolaag van jou keuse by en bak by 220 °C tot die kors goudbruin word.
Gebruik brooddeeg en maak rolletjies die grootte van ’n gholfbal plat met jou hande. Maak ’n holte in die middel en voeg biltong, kruie, gerasperde kaas en Peppadew® Sweet Piquanté Peppers by. Knyp die deeg oor die vulsel toe. Bestryk met melk en bak by 200 °C vir 15-20 minute tot goudbruin en gaar.
Rol tennisbalgrootte balletjies uit 500 g brooddeeg en druk stewig vas in ’n diep oondvaste bak, 20 cm groot. Laat op ’n warm plek staan om te rys, ongeveer 20 minute of tot amper dubbel die grootte. Meng 250 ml Nestlé Ideal Milk and 250 ml sagte bruinsuiker saam. Prik gaatjies in die deeg en giet helfte van die melkmengsel oor die deeg. Sprinkel nog sagte bruinsuiker bo-oor. Bak ongeveer 45 minute tot ’n toetspen skoon uitkom en die broodkorsie bros is. Haal uit die oond en giet die res van die melkmengsel bo-oor.
Knie gekapte vars kruie (soos tiemie, roosmaryn en pietersielie) by brooddeeg. Laat op ’n warm plek staan vir 20 minute tot die volume verdubbel het. Vorm ’n lang rol en sny in stukke. Diepbraai in warm olie tot goudbruin. Sit voor met botter, kaas en maalvleis.
Rol brooddeeg uit in die vorm van worsbroodjierolletjies. Maak ’n keep in die kante en steek ’n paar stukkies donkersjokolade binne-in. Knyp die openinge toe. Laat staan 20 minute op ’n warm plek om te rys tot die volume verdubbel het. Bestryk met melk en bak by 200 °C vir 15-20 minute tot goudbruin.
Rol 2 stukke brooddeeg in reghoeke van 15 cm x 20 cm, ongeveer 7 mm dik. Smeer een van die reghoeke met basiliepesto of rooirissiepesto of Marmite en gerasperde cheddarkaas en plaas die ander stuk bo-op. Sny in 1 cm breë strokies en gee elk ’n paar draaie. Druk die punte vas. Bestryk met melk. Bak teen 200 °C vir ongeveer 20-30 minute of tot goudbruin en gaar. Laat op draadrakke afkoel.
Vul ’n gesmeerde broodpan ongeveer driekwart vol met ’n bal brooddeeg. Bestryk met melk. Sprinkel gemengde sade of gerasperde cheddarkaas oor. Laat 20 minute op ’n warm plek staan om te rys. Bak by 180 °C vir ongeveer 45 minute tot goudbruin en deurgaar. Laat op ’n draadrak afkoel. Sit voor met sagte botter en konfyt.